Mar chuid de shraith imeachtaí dírithe ar earnáil na foilsitheoireachta Gaeilge a mhéadú, bhí Féile Leabhar na Nollag ar siúl i Halla Uladh, Béal Feirste le déanaí. Ba iad Foras na Gaeilge agus an Chomhairle Ealaíon a bhí ag reachtáil na hócáide speisialta seo agus bhí imeachtaí ar siúl ar feadh an lae do dhaoine óga chomh maith le daoine níos síne. Spreagadh páistí scoile i dtreo na léitheoirecahta ar maidin agus bhí neart léachtaí ar siúl i rith an lae chomh maith. Tugadh neart eolais do dhaoine maidir le cén sort leabhair a cheannach, le leabhair ar díol ag go leor foilsitheoirí Gaeilge. Bhí an t-iriseoir ó The Irish News, Robert McMillen, i láthair chomh maith le neart scríbhneoirí eile, Philip Cummings agus Séamus Mac Annaidh ina measc. Bhí an t-imeacht saor in aisce.
Meon Eile
Is ardán ar líne é Meon Eile a thugann léargas ar leith ar an saol i gCúige Uladh agus níos faide i gcéin